Africa ye o segundo continent en superficie. Muga a lo norte con a mar Mediterrania que la desepara d'Europa, a l'ueste con l'Ocián Atlantico y a l'este con a Mar Roya (que la desepara d'Asia), l'Ocián Indico y Asia a traviés d'a canal de Suez. O continent africán tien una superficie de 30.221.532 km² (o segundo continent por a suya superficie) y una población de 1.000.010.000 d'habitants (tamién ye o segundo continent por a suya población, con o 16,14% d'os habitants d'o planeta), con una densidat de población de 30,51 hab/km². En fan parte 48 países (encluyendo-ie a isla de Madagascar, a mas gran d'as islas africanas) y 53 (encluyendo-ie tamién as islas y archipielagos).